Bygningen ble reist i årene 1879–1881 og huset hovedlageret til Karol Scheiblers firma. Noen av lokalene ble også leid ut til butikker, mens andre var leiligheter. I en viss tid hadde også Jan Petersilges blad «Ogłoszenia Łódzkie – Łodźer Anzeiger» sitt sete her. Med sine fire etasjer var mursteinshuset det første virkelige storbyhuset i byen. I dag befinner blant annet en av byens bedre bokhandlere seg her.